title: 2013/596/ES: 2013 m. balandžio 17 d. Europos Parlamento sprendimas dėl Europos mokymo fondo 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/289

      EUROPOS PARLAMENTO SPRENDIMAS

   2013 m. balandžio 17 d.
   dėl Europos mokymo fondo 2011 finansinių metų biudžeto įvykdymo patvirtinimo
   (2013/596/ES)
   EUROPOS PARLAMENTAS,

               —

               atsižvelgdamas į Europos mokymo fondo 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2011 finansinių metų metinių finansinių ataskaitų su Fondo atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (4), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7-0080/2013),

               1.

               patvirtina Europos mokymo fondo direktoriui, kad Fondo 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 165.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 354, 2008 12 31, p. 82.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos mokymo fondo 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos mokymo fondo 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos mokymo fondo 2011 finansinių metų metinių finansinių ataskaitų su Fondo atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (4), ypač į jo 17 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7-0080/2013),

                  A.

                  kadangi Turine įsikūręs Europos mokymo fondas (toliau – Fondas) įsteigtas Tarybos reglamentu (EEB) Nr. 1360/90 (6),

                  B.

                  kadangi Audito Rūmai pranešė, kad jiems pateiktas pagrįstas patikinimas, jog Fondo 2011 finansinių metų metinės ataskaitos patikimos, o ataskaitose atspindimos operacijos yra teisėtos ir tvarkingos,

                  C.

                  kadangi Parlamentas 2012 m. gegužės 10 d. patvirtino Fondo direktoriui, kad Fondo 2010 finansinių metų biudžetas įvykdytas (7), ir kadangi prie sprendimo dėl biudžeto įvykdymo patvirtinimo pridėtoje rezoliucijoje, be kita ko:

                              —

                              ragino Fondą ir Komisiją informuoti biudžeto įvykdymą tvirtinančią instituciją apie 2010 finansiniais metais Fondui suteiktą faktinį įnašą,

                              —

                              ragino Fondą sutelkti dėmesį į veiksmingą Fondo valdybai ir pagrindiniams suinteresuotiesiems subjektams svarbių ataskaitų teikimą, suteikiant jiems galimybę tikrinti Fondo veiklą,

                              —

                              ragino Fondą įgyvendinti likusias Vidaus audito tarnybos (VAT) ankstesnių auditų rekomendacijas,

                              —

                              ragino Fondą informuoti biudžeto įvykdymą tvirtinančią instituciją apie savo 2010 m. pradinio biudžeto persvarstymą,

                  D.

                  kadangi 2011 m. biudžete numatyta 20 350 000 EUR įsipareigojimų asignavimų (8) ir 19 850 000 EUR mokėjimų asignavimų,

                  E.

                  kadangi bendras Sąjungos įnašas į Fondo biudžetą 2011 m. buvo 19 850 000 EUR, palyginti su 19 297 822 EUR 2010 m., t. y. 2,86 % didesnis,

                  F.

                  kadangi 2011 m. pabaigoje Fondas užregistravo teigiamą 117 686,58 EUR biudžeto vykdymo rezultatą,

         Biudžeto ir finansų valdymas

                  1.

                  primena, kad bendras Sąjungos įnašas į 2011 m. Fondo biudžetą sudarė 19 850 000 EUR;

                  2.

                  ragina Fondą ir Komisiją informuoti biudžeto įvykdymą tvirtinančią instituciją apie 2011 finansiniais metais Fondui suteiktą faktinį įnašą, kadangi iš Fondo metinių finansinių ataskaitų tai nėra lengva aiškiai suprasti;

                  3.

                  primena, kad Fondas turi grąžinti Komisijai iš viso 117 686,58 EUR (2011 m. biudžeto vykdymo rezultatas);

                  4.

                  iš Fondo metinės veiklos ataskaitos (MVA) mato, kad Fondas pasiekė 99,69 % įsipareigojimų lygį, kuris panašus į 2010 m. biudžeto įvykdymo lygį, bet didesnis atsižvelgiant į nominaliąją vertę;

                  5.

                  remdamasis MVA pripažįsta, kad 2011 m. Fondas vieną kartą iš dalies pakeitė savo biudžetą, kad įtrauktų asignuotąsias įplaukas (iš ankstesnių metų likusius 286 284,28 EUR ir 4 522,81 EUR sukauptų palūkanų), kurios paprastai nežinomos tuo metu, kai biudžetas tvirtinamas (2011 m. biudžetas patvirtintas 2010 m. lapkričio mėn.);

                  6.

                  pažymi, kad, pasak Fondo, jo iždas valdomas vadovaujantis Fondo ir jį kuruojančio Švietimo ir kultūros generalinio direktorato susitarimo memorandumu, kuriame apibrėžti aiškūs subsidijų išmokėjimo kriterijai, grindžiami griežtais grynųjų pinigų srauto reikalavimais; be to, pažymi, kad po 2012 m. lapkričio mėn. Audito Rūmų vizito Fondas planuoja 2013 m. parengti ir patvirtinti oficialią iždo politiką; ragina Fondą informuoti biudžeto įvykdymą tvirtinančią instituciją apie veiksmus, kurių jis imsis norėdamas patvirtinti oficialią iždo politiką siekdamas, kad būtų sumažinta ir paskirstyta finansų rizika ir tuo pačiu metu užtikrinta pakankama grąža;

         Perkėlimai

                  7.

                  remdamasis MVA patvirtina, kad, įskaitant iš 2010 m. perkeltus veiklos įsipareigojimų mokėjimus, 2011 m. Fondas iš 19 850 000 EUR turėtų mokėjimų asignavimų įvykdė 99,8 % mokėjimų, palyginti su 96,5 % 2010 m. ir su 90 % 2009 m.;

                  8.

                  remdamasis Fondo MVA pripažįsta, kad 2011 m. Fondas sumažino biudžeto lėšų perkėlimų skaičių iki 12, palyginti su 2010 m. atliktais 15 perkėlimų ir 2009 m. – 33 perkėlimais; pripažįsta, kad Fondas perkėlė 13,1 % 2011 m. skirtos sumos, palyginti su 12,8 % 2010 m. ir 17 % 2009 m.;

                  9.

                  atkreipia dėmesį į tai, kad su pagrindine veikla susijusių diferencijuotųjų asignavimų (reste à liquider) perkėlimų lygis yra 33 %, o nediferencijuotųjų asignavimų administracinių perkėlimų lygis – 3,9 %;

                  10.

                  atkreipia dėmesį į tai, kad atlikus veiklos persvarstymą ir biudžeto paskirstymą, Fondas pasiūlė perskirstyti biudžeto asignavimus taip, kad būtų sustiprinta pagrindinė veikla, taigi iš I antraštinės dalies į II ir III antraštines dalis perkelta 147 340 EUR įsipareigojimų ir mokėjimų asignavimų;

         Viešieji pirkimai

                  11.

                  teigia, kad viešųjų pirkimų srityje 2011 m. gruodžio 31 d. buvo atšauktos devynios konkursų procedūros, pasirašytos 38 sutartys ir vykdomos 104 sutartys;

         Patalpos

                  12.

                  remdamasis Audito Rūmų ataskaita pripažįsta, kad su Fondo patalpomis susijusi padėtis yra nepatenkinama ir yra rizikos, kad gali nutrūkti veikla; ragina Fondą toliau dėti pastangas siekiant rasti tinkamą sprendimą ir informuoti biudžeto įvykdymą tvirtinančią instituciją apie veiksmus, kurių imtasi siekiant šį trūkumą pašalinti; pažymi, kad šiuo metu vyksta naujos paslaugų sutarties tarp Fondo ir regiono pasirašymo procesas, planuojama, kad, šalims susitarus, ji bus pasirašyta 2013 m. vasario mėn. pabaigoje;

         Žmogiškieji ištekliai

                  13.

                  remdamasis MVA daro išvadą, kad 2011 m. pabaigoje pagal organizacinę struktūrą Fonde buvo šeši laisvi etatai, palyginti su 2010 m. pabaigoje buvusiais keturiais laisvais etatais;

                  14.

                  atkreipia dėmesį į tai, kad Fonde šiuo metu dirba 125 darbuotojai, 2011 m. pradėjo dirbti septyni darbuotojai, o baigė dirbti dešimt;

                  15.

                  remdamasis MVA pažymi, kad Fondo įgaliojimams vykdyti turimų etatų skaičius yra toks:

                              —

                              90 laikinų etatų,

                              —

                              32 pagal sutartis dirbančių ir vietos darbuotojų,

                              —

                              du vietos darbuotojai ir

                              —

                              vienas deleguotasis nacionalinis ekspertas;

         Veikla

                  16.

                  remdamasis MVA pažymi, kad Fondas parengė persvarstytą bendrų veiklos rodiklių sąrašą siekdamas padidinti savo tikslų aktualumą ir išmatuojamumą ir teikti duomenis apie bendrus Fondo veiklos rezultatus, atsižvelgiant į pagrindines vykdomas užduotis ir darbą;

                  17.

                  be to, pažymi, kad Fondas parengė suvestinių projektą siekdamas užtikrinti tiesioginį svarbiausių duomenų perdavimą, kad būtų vykdomas kasdienis Fondo veiklos stebėjimas ir, visų pirma, šios veiklos valdymas ir ataskaitų teikimas;

                  18.

                  pripažįsta, kad Fondas antruosius metus toliau sėkmingai vykdė Turino procesą, pagal kurį pateikiama glausta, dokumentuota, išsami profesinio rengimo ir mokymo reformos kiekvienoje šalyje analizė, taip pat nustatomos pagrindinės politikos kryptys, problemos, apribojimai, geroji praktika ir galimybės ir surengiama konferencija, per kurią apibendrinamos 2010 m. atliktos analizės išvados ir konsoliduojamas susitarimas dėl Turino deklaracijos, taip pat vykdoma gebėjimų formuoti faktais grindžiamą politiką gerinimo iniciatyva „Torinet“;

         Bendradarbiavimas su Europos profesinio mokymo plėtros centru (Cedefop)

                  19.

                  atkreipia dėmesį į tai, kad 2009 m. lapkričio mėn. buvo 2010–2013 m. laikotarpiui atnaujintas Fondo ir Cedefop bendradarbiavimo susitarimas; pripažįsta, kad kiekvienais metais Fondas ir Cedefop pagal bendradarbiavimo sistemą parengia bendros darbo programos projektą, kurį prideda prie abiejų agentūrų darbo programų; palankiai vertina Fondo ketinimą būsimosiose MVA skirti daugiau dėmesio atsiskaitymui už šios bendros darbo programos įgyvendinimą;

                  20.

                  nustato, kad 2011 m. Fondas ir Cedefop toliau sistemino savo bendradarbiavimą norėdami kiek įmanoma padidinti pagal atitinkamus savo įgaliojimus gaunamą naudą, todėl pradėjo rengti pasidalijimo žiniomis seminarus, bendradarbiauti kvalifikacijos ugdymo srityje, įgyvendinti bendras Sąjungos priemones ir, prisidėdami prie tolesnių veiksmų priėmus Briugės komunikatą dėl aktyvesnio Europos bendradarbiavimo profesinio rengimo ir mokymo srityje, bendradarbiauti rengiant 2012 m. šalių kandidačių pažangos ataskaitas;

                  21.

                  ragina Komisiją, kartu su Fondu, Europos profesinio mokymo plėtros centru, Europos gyvenimo ir darbo sąlygų gerinimo fondu ir Europos darbuotojų saugos ir sveikatos agentūra toliau tirti esamas šių agentūrų sąveikas ir pranešti biudžeto įvykdymą tvirtinančiai institucijai apie galimą glaudesnę šių keturių agentūrų integraciją; ragina šias agentūras ir Komisiją įvertinti, ar užtikrinus glaudesnį bendradarbiavimą galėtų būti pasiekta masto ekonomija ir optimizuota jų veikla;

         Vidaus auditas

                  22.

                  pripažįsta, kad VAT atliko 2011 m. Fondo išorės ir vidaus komunikacijos veiklos ir atitikties auditą; ypač atkreipia dėmesį į tai, kad VAT pateikė 14 rekomendacijų ir nė viena iš šių rekomendacijų nepriskirta „itin svarbių“ ar „labai svarbių“ kategorijai; be to, pažymi, kad 12 rekomendacijų įvertintos kaip „svarbios“ ir viena – kaip „pageidautina“;

                  23.

                  atsižvelgdamas į tai, ragina Fondą įgyvendinti VAT rekomendacijas;

                  24.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (9) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 165.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 354, 2008 12 31, p. 82.

         (5)  OL L 357, 2002 12 31, p. 72.

         (6)  OL L 131, 1990 5 23, p. 1.

         (7)  OL L 286, 2012 10 17, p. 238.

         (8)  2011 m. metinės finansinės ataskaitos, p. 13.

         (9)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2014/680/ES, Euratomas: 2014 m. rugsėjo 24 d. Valstybių narių vyriausybių atstovų sprendimas dėl Teisingumo Teismo teisėjų skyrimo

text:
30.9.2014

               LT

               Europos Sąjungos oficialusis leidinys

               L 284/45

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2014 m. rugsėjo 24 d.
   dėl Teisingumo Teismo teisėjų skyrimo

      (2014/680/ES, Euratomas)

   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               2015 m. spalio 6 d. baigiasi keturiolikos Teisingumo Teismo teisėjų ir keturių generalinių advokatų kadencija. Reikėtų atlikti naujus paskyrimus laikotarpiui nuo 2015 m. spalio 7 d. iki 2021 m. spalio 6 d.;

               (2)

               buvo pasiūlyta atnaujinti Koen LENAERTS ir Rosario SILVA DE LAPUERTA kadenciją Teisingumo Teismo teisėjų pareigose;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Koen LENAERTS ir Rosario SILVA DE LAPUERTA tinkamumo eiti Teisingumo Teismo teisėjų pareigas,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2015 m. spalio 7 d. iki 2021 m. spalio 6 d. Teisingumo Teismo teisėjais skiriami:

               —

               Koen LENAERTS

               —

               Rosario SILVA DE LAPUERTA.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. rugsėjo 24 d.

            Pirmininkas

         S. SANNINO


title: 2003 m. gruodžio 17 d. Tarybos sprendimas dėl Europos bendrijos ir Kinijos Liaudies Respublikos Honkongo specialaus administracinio regiono Vyriausybės susitarimo dėl be leidimo gyvenančių asmenų readmisijos sudarymo

text:
Svarbus teisinis pranešimas

|

32004D0080

Oficialusis leidinys L 017 , 24/01/2004 p. 0023 - 0024

		Tarybos sprendimas2003 m. gruodžio 17 d.dėl Europos bendrijos ir Kinijos Liaudies Respublikos Honkongo specialaus administracinio regiono Vyriausybės susitarimo dėl be leidimo gyvenančių asmenų readmisijos sudarymo(2004/80/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 63 straipsnio 3 dalies b punktą kartu su 300 straipsnio 2 dalies pirmosios pastraipos antruoju sakiniu,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi:(1) Europos bendrijos vardu Komisija derėjosi dėl Susitarimo su Kinijos Liaudies Respublikos Honkongo specialaus administracinio regiono Vyriausybe dėl be leidimo gyvenančių asmenų readmisijos,(2) Šis Susitarimas buvo pasirašytas Europos bendrijos vardu 2002 m. lapkričio 27 d., atidedant jo sudarymą vėlesnei datai, remiantis 2002 m. rugsėjo 23 d. Tarybos sprendimu.(3) Šis Susitarimas turėtų būti patvirtintas.(4) Šiuo Susitarimu įkurtas Jungtinis komitetas, kuris gali priimti teisinę galią turinčius sprendimus, todėl būtina tiksliai nurodyti, kas atstovauja Bendrijai Komitete, ir numatyti tvarką, nustatančią kokiu būdu priimama Bendrijos pozicija.(5) Pagal Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos bendrijos steigimo sutarties, 3 straipsnį šios valstybės narės pranešė apie savo pageidavimą dalyvauti priimant ir taikant šį sprendimą.(6) Pagal Protokolo dėl Danijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja priimant šį sprendimą, ir todėl jis jai neprivalomas ir netaikomas,NUSPRENDĖ:1 straipsnisEuropos bendrijos ir Kinijos Liaudies Respublikos Honkongo specialaus administracinio regiono Vyriausybės susitarimas dėl be leidimo gyvenančių asmenų readmisijos patvirtinamas Europos bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas pateikia susitarimo [2] 20 straipsnio 2 dalyje numatytą pranešimą.3 straipsnisKomisija, padedama valstybių narių ekspertų, atstovauja Europos bendriją pagal susitarimo 17 straipsnį įsteigtame ekspertų komitete.4 straipsnisKomisija, pasitarusi su specialiu Tarybos paskirtu komitetu, pateikia Europos bendrijos poziciją ekspertų komitete dėl pastarojo komiteto darbo tvarkos taisyklių priėmimo, kaip reikalaujama pagal susitarimo 17 straipsnio 5 dalį.Taryba, Komisijos siūlymu, kvalifikuota balsų dauguma priima Europos bendrijos poziciją dėl visų kitų ekspertų komiteto sprendimų.5 straipsnisŠis sprendimas skelbiamas Europos Sąjungos oficialiajame leidinyje.6 straipsnisŠis sprendimas skirtas valstybėms narėms pagal Europos bendrijos steigimo sutartį.Priimta Briuselyje, 2003 m. gruodžio 17 d.Tarybos varduPirmininkasG. Alemanno[1] 2002 m. rugsėjo 19 d. pareikšta nuomonė (dar nepaskelbta Oficialiajame leidinyje).[2] Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis Sekretoriatas.--------------------------------------------------


title: 1981 m. liepos 28 d. Komisijos Sprendimas dėl Brazilijos Federacinės Respublikos įmonių, patvirtintų importuoti į Bendriją šviežią galvijieną ir naminių vienakanopių mėsą, sąrašo

text:
Svarbus teisinis pranešimas

|

31981D0713

Oficialusis leidinys L 257 , 10/09/1981 p. 0028 - 0031 specialusis leidimas suomių kalba: skyrius 3 tomas 13 p. 0229  specialusis leidimas ispanų kalba: skyrius 03 tomas 23 p. 0066  specialusis leidimas švedų kalba: skyrius 3 tomas 13 p. 0229  specialusis leidimas portugalų kalba skyrius 03 tomas 23 p. 0066

		Komisijos sprendimas1981 m. liepos 28 d.dėl Brazilijos Federacinės Respublikos įmonių, patvirtintų importuoti į Bendriją šviežią galvijieną ir naminių vienakanopių mėsą, sąrašo(81/713/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1], ypač į jos 4 straipsnio 1 dalį ir 18 straipsnio 1 dalies a ir b punktus;kadangi Bendrijai nepriklausančių šalių įmonėms negali būti leidžiama eksportuoti į Bendriją šviežios mėsos, jei jos nesilaiko Direktyvoje 72/462/EEB nustatytų specialiųjų ir bendrųjų reikalavimų;kadangi Brazilijos Federacinė Respublika, remdamasi Direktyvos 72/462/EEB 4 straipsnio 3 dalimi, atsiuntė įmonių, kurioms leidžiama eksportuoti į Bendriją, sąrašą;kadangi Bendrijos apsilankymai vietoje parodė, kad daugelio minėtų įmonių higienos reikalavimai yra pakankami ir todėl tos įmonės gali būti įtrauktos į įmonių, iš kurių gali būti leidžiama importuoti šviežią mėsą, pirmąjį sąrašą, sudarytą pagal minėtos direktyvos 4 straipsnio 1 dalies nuostatas;kadangi kitos Brazilijos pasiūlytos įmonės turi būti apsvarstytos remiantis papildoma informacija dėl jų higienos reikalavimų ir gebėjimo greitai prisiderinti prie Bendrijos taisyklių;kadangi tuo tarpu tam, kad staiga nenutrūktų dabartiniai prekybos srautai, šioms įmonėms gali būti laikinai leidžiama tęsti šviežios mėsos eksportą į tas valstybes nares, kurios pasiruošusios jį priimti;kadangi dėl to šį sprendimą teks iš naujo išnagrinėti ir prireikus pakeisti atsižvelgiant į tuo tikslu taikytas priemones ir padarytus patobulinimus;kadangi nereikėtų pamiršti, kad šviežios mėsos importui taikomos ir kitos Bendrijos veterinarinės taisyklės, ypač sveikatos apsaugos reikalavimai, įskaitant atskiras nuostatas Danijai, Airijai ir Jungtinei Karalystei;kadangi šviežios mėsos importui iš šio sprendimo priede nurodytų įmonių ir toliau taikomos kitur nustatytos nuostatos ir Sutarties bendrosios nuostatos; kadangi ypač iš Bendrijai nepriklausančių šalių importuojant ir į kitas valstybes nares reeksportuojant tam tikrų kategorijų mėsą, pavyzdžiui, mažiau kaip 3 kg sveriančius gabalus, arba kai kurių medžiagų likučių turinčią mėsą, kuriai netaikomos suderintos Bendrijos taisyklės, tebetaikomi valstybės narės importuotojos sveikatai skirti teisės aktai;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Šio dokumento priede pateiktame sąraše išvardytoms Brazilijos Federacinės Respublikos įmonėms leidžiama eksportuoti į Bendriją šviežią galvijieną ir naminių vienakanopių mėsą remiantis minėtu priedu.2. Šviežios mėsos iš šio straipsnio 1 dalyje minėtų įmonių importui taikomos kitur nustatytos Bendrijos veterinarinės nuostatos, ypač sveikatos apsaugos reikalavimai.2 straipsnis1. Valstybės narės draudžia importuoti 1 straipsnio 1 dalyje minėtų rūšių šviežią mėsą iš priede nenurodytų įmonių.2. Tačiau iki 1982 m. gegužės 1 d. šis draudimas netaikomas į priede nurodytą sąrašą neįtrauktoms įmonėms, kurias Brazilija, remdamasi Direktyvos 72/462/EEB 4 straipsnio 3 dalimi, patvirtino ir oficialiai pasiūlė nuo 1981 m. liepos 1 d., jei, remiantis pirmiau minėtos direktyvos 4 straipsnio 1 dalimi, iki 1982 m. gegužės 1 d. būtų priimtas priešingas sprendimas.Minėtų įmonių sąrašą Komisija išsiuntinėja valstybėms narėms.3 straipsnisŠis sprendimas taikomas nuo 1981 m. spalio 1 d.4 straipsnisIki 1982 m. kovo 1 d. šis sprendimas nagrinėjamas iš naujo ir prireikus iš dalies pakeičiamas.5 straipsnisŠis sprendimas skirtas valstybėms narėms.Priimta Briuselyje, 1981 m. liepos 28 d.Komisijos varduPirmininkasGaston Thorn[1] OL L 302, 1972 12 31, p. 28.--------------------------------------------------PRIEDASĮMONIŲ SĄRAŠASI. GALVIJIENAA. Skerdyklos ir pjaustymo patalposĮmonės Nr. | Adresas |0005 | Cooperativa Rural Serrana Ltda, Tupanciretã, Rio Grande do Sul |0226 | Frigorífico Bordon SA, Bagé, Rio Grande do Sul |0385 | Frigorífico Mouran SA, Andradina, São Paulo |0458 | Frigorífico União SA, Presidente Epitãcio, São Paulo |0834 | Frigorífico Kaiowa SA, Presidente Venceslau, São Paulo |0906 | Frigorífico T. Maia SA, Governador Valadares, Minas Gerais |1602 | Bon Beef Indústria e Comércio de Carnes SA, Vinhedo, São Paulo |1651 | Frigorífico Extremo Sul SA, Pelotas, Rio Grande do Sul |1926 | Frigorífico Anselmi SA, Industria de Carnes, Derivados e Conservas, Pelotas, Rio Grande do Sul |B. SkerdyklosĮmonės Nr. | Adresas |0076 | SA Frigorífico Anglo-Barretos, São Paulo |C. Pjaustymo patalposĮmonės Nr. | Adresas |0001 | Cia de Alimentos do Brasil SA (COMABRA), Osasco, São Paulo |II. ARKLIENASkerdyklos ir pjaustymo patalposĮmonės Nr. | Adresas |0003 | Frigorífico Yukijirushi do Paraná SA, Curitiba, Paraná |0924 | Matadouro e Frigorífico Industrial SA (MAFISA), Belo Jardim, Pernambuco |III. ŠALDYMO SAUGYKLOSĮmonės Nr. | Adresas |0072 | Cefri Centrais de Estocagem Frigorificada Ltda, Mairinque, São Paulo |0078 | Interfrio SA Comercial e Industrial, Pelotas, Rio Grande do Sul |0535 | Matadouro e Frigorífico Industrial SA (MAFISA), Recife, Pernambuco |0933 | Companhia Brasileira de Armazenamento (CIBRAZEM), Rio de Janeiro |0966 | C. Sola, Comércio e Exportação SA, Três Rios, Rio de Janeiro |1075 | Frigorífico de Cotia SA, Santos, São Paulo |1127 | Companhia Brasileira de Armazenamento (CIBRAZEM), Curitiba, Paraná |1599 | Martini Meat SA, Comércio, Importação e Exportação de Carnes, Paranaguá, Paraná |1945 | Departamento Estadual de Portos Riós e Canais, Rio Grande, Rio Grande do Sul |1958 | Avante SA Produtos Alimentícios, Santos, São Paulo |2176 | Frimorite Frigorífico Ltda, São Gonçalo, Rio de Janeiro |--------------------------------------------------


title: Tarybos sprendimas 2000 m. rugsėjo 29 d. dėl Ekonominės politikos komiteto sudėties ir įstatų

text:
Svarbus teisinis pranešimas

|

32000D0604

Oficialusis leidinys L 257 , 11/10/2000 p. 0028 - 0031

		Tarybos sprendimas2000 m. rugsėjo 29 d.dėl Ekonominės politikos komiteto sudėties ir įstatų(2000/604/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 209 straipsnį,atsižvelgdama į Komisijos nuomonę,kadangi:(1) Ekonominės politikos komitetas (toliau -Komitetas) buvo įkurtas Tarybos sprendimu 74/122/EEB [1],(2) Komitetas atlieka visas funkcijas iki šiol skirtas Trumpalaikiam ekonominės politikos komitetui, įkurtam 1960 m. kovo 9 d. Tarybos sprendimu dėl valstybių narių konjunktūrinės politikos koordinavimo [2], Biudžeto politikos komitetui, įkurtam 1964 m. kovo 8 d. Tarybos sprendimu dėl valstybių narių kompetentingų Vyriausybinių žinybų bendradarbiavimo biudžetinės politikos srityje [3], ir Vidutinės trukmės ekonominės politikos komitetui, įkurtam 1964 m. balandžio 15 d. Tarybos sprendimu, įkuriančiu Vidutinės trukmės ekonominės politikos komitetą [4].(3) Komitetas numatytas Sutarties 272 straipsnyje.(4) Komiteto įstatai turėtų atspindėti naują įstaigų aplinką, sukurtą įžengus į trečiąjį Ekonominės ir pinigų sąjungos etapą; kol atliekami reikiami pakeitimai Komiteto veiklai pagerinti ir tiksliau suformuluoti jo uždavinius, būtų tikslinga išlaikyti pagrindinę šio Komiteto struktūrą.(5) Komitetui pavestos užduotys nepažeidžia Komisijos teisės rengti rekomendacijas ar teikti nuomones Sutartyje aptariamais klausimais.(6) Euro įvedimas sustiprina poreikį glaudžiai koordinuoti valstybių narių ekonominę politiką ir nuolatinę ekonominio funkcionavimo konvergenciją; pagal 1997 m. gruodžio 13 d. Europos Vadovų Tarybos rezoliuciją dėl ekonominės politikos koordinavimo trečiajame Ekonominės ir pinigų sąjungos etape [5] į sustiprintą ekonominės politikos koordinavimą turėtų įeiti glaudesnis valstybių narių makroekonominių pokyčių stebėjimas bei darbo, produktų ir paslaugų rinkose valstybių narių vykdomos struktūrinės politikos bei išlaidų ir kainų tendencijų kontrolė, pirmiausia atkreipiant dėmesį į jų poveikį užtikrinant nenutrūkstamą ir neinfliacinį augimą bei naujų darbo vietų kūrimą.(7) Pagrindinės ekonominės politikos gairės ir daugiašalės priežiūros procedūra, numatyta Sutarties 99 straipsnyje, yra ekonominės politikos koordinavimo centre; nepažeisdamas Ekonomikos ir finansų komiteto uždavinių, Komitetas turėtų teikti paramą formuluojant gaires ir bendradarbiauti daugiašalės priežiūros procedūroje šiame sprendime paminėtose srityse.(8) 1998 m. birželio 16 d. savo susitikime Kardife Europos Vadovų Taryba pritarė Ekonominės ir finansų tarybos bei ministrų susitikimo šioje Taryboje 1998 m. gegužės 1 d. sprendimui [6] nustatyti subsidiarumo principą atitinkančią nesudėtingą ekonominės reformos eigos kontrolės tvarką.(9) 1999 m. birželio 3 d. ir 4 d. Europos Vadovų Tarybos rezoliucija pradėjo makroekonominio dialogo procesą Bendrijos lygiu. Šio makroekonominio dialogo tikslas — pagerinti atlyginimų augimo ir makroekonominės politikos sąveiką. Europos Vadovų Tarybą padarė išvadą, kad techninio lygio makroekonominis dialogas turėtų vykti dirbančioje šalyje, pagal Komiteto sistemą paskirtoje bendradarbiaujant su Užimtumo ir darbo rinkos komitetu, kur dalyvavo abiejų komitetų (įskaitant Europos centrinį banką), Komisijos ir Socialinio dialogo makroekonominės grupės atstovai. Komitetas turėtų organizuoti ypač valdžios atstovų indėlį į šio lygio dialogą.(10) 1997 m. birželio 16 d. Europos Vadovų Tarybos rezoliucija dėl augimo ir užimtumo [7] reikalavo sustiprinto ekonominės politikos koordinavimo, kad būtų papildyta tvarka, numatyta naujoje Sutarties antraštinėje dalyje dėl užimtumo, ir pageidavo, kad Užimtumo komitetas dirbtų glaudžiau bendradarbiaudamas su Komitetu.(11) Sutartis numato Ekonomikos ir finansų komiteto įsteigimą. Šio komiteto uždaviniai nurodyti šios sutarties 114 straipsnio 2 dalyje. Ekonomikos ir finansų komiteto įstatai buvo priimti 1998 m. gruodžio 31 d. Tarybos sprendimu [8]. Padedant Tarybai Komitetas turėtų dirbti glaudžiai bendradarbiaudamas su Ekonomikos ir finansų komitetu.(12) Sutartis reikalauja kurti užimtumo komitetą. Glaudus bendradarbiavimas su šiuo komitetu taip pat reikalingas..(13) Komiteto uždavinių aprašymas nepažeidžia būsimų antrinių teisės aktų dėl daugiašalės priežiūros procedūros, numatytos Sutarties 99 straipsnio 5 dalyje.(14) Valstybės narės, Komisija ir Europos centrinis bankas turėtų būti atitinkamai atstovaujami Komitete. Visi turėtų paskirti po keturis kandidatus.(15) Komiteto nariai turėtų būti skiriami pagal jų asmeninę kompetenciją ir atlikdami pareigas vadovautis bendraisiais Bendrijos interesais.(16) Komiteto pirmininkas renkamas dvejų metų kadencijai. Paprastai ši kadencija neturėtų būti atnaujinama.. Turėtų būti galimybė pratęsti kadenciją, jei į pirmininko postą nėra kito kandidato.(17) Europos centrinio banko ir nacionalinių centrinių bankų pareigūnų narystė Komitete nepažeidžia Sutarties 108 straipsnio.NUSPRENDĖ:1 straipsnisŠiuo sprendimu priimami Ekonominės politikos komiteto, nurodyto Sutarties 272 straipsnyje ("Komitetas"), įstatai.Įstatų tekstas pateikiamas priede.2 straipsnisTokiu būdu Sprendimas 74/122/EEB netenka galios.3 straipsnisŠis sprendimas įsigalioja kitą dieną po jo paskelbimo.Priimta Briuselyje, 2000 m. rugsėjo 29 d.Tarybos varduPirmininkasL. Fabius[1] OL L 63, 1974 3 5, p. 21.[2] OL 31, 1960 05 09, p. 764/60.[3] OL 77, 1964 05 21, p. 1205/64.[4] OL 64, 1964 04 22, p. 1031/64.[5] OL C 35, 1998 2 2, p. 1.[6] OL L 139, 1998 5 11, p. 28.[7] OL C 236, 1997 8 2, p. 3.[8] OL L 5, 1999 1 9, p. 71.--------------------------------------------------PRIEDASEkonominės politikos komiteto įstataiI DALISKOMITETO UŽDAVINIAI1 straipsnis1. Nepažeisdamas Sutarties 114 ir 207 straipsnių, Ekonominės politikos komitetas (toliau — Komitetas) padeda Tarybai pasirengti valstybių narių ir Bendrijos ekonominės politikos koordinavimo darbui ir teikia patarimus Komisijai bei Tarybai.2. Komitetas padeda pasirengti Tarybos darbui, pateikdamas ekonomines analizes, nuomones apie politikos rekomendacijų metodologiją ir projektų formuluotes, ypač apie struktūrinę augimo potencialo ir užimtumo didinimo Bendrijoje politiką. Šia prasme ypatingas dėmesys kreipiamas į:- prekių, kapitalo, paslaugų ir darbo rinkų funkcionavimą, įskaitant darbo užmokesčio, produktyvumo, užimtumo ir konkurencingumo plėtrą,- valstybinio sektoriaus vaidmenį ir efektyvumą bei valstybinių finansų ilgalaikįdarnumą,- platų įtraukimą į ekonomiką tokių specifinių politikų, kurios susiję su aplinka, tyrimais ir tobulinimu bei socialine sanglauda.3. Pirmiau minėtose srityse Komitetas, nepažeisdamas Sutarties 114 ir 207 straipsnių, teikia paramą Tarybos darbe, ypač formuluojant bendrąsias ekonominės politikos gaires, ir prisideda prie daugiašalės priežiūrosprocedūros, numatytos Sutarties 99 straipsnio 3 dalyje. Šia prasme Komitetas vadovauja reguliariems šalių patikrinimams, ypač sutelkdamas dėmesį į valstybių narių struktūrines reformas.4. Nepažeisdamas Sutarties 130 ir 207 straipsnių Komitetas prisideda prie Tarybos darbo Užimtumo antraštinėje dalyje.5. Komitetas padeda Ekonomikos ir finansų komitetui, ypač tikrindamas trumpalaikę ir vidutinės trukmės makroekonomikos raidą valstybėse narėse ir Bendrijoje, teikdamas analizes ir nuomones daugiausia metodologiniais klausimais, susijusiais su struktūrine ir makroekonomikos politikų sąveika bei darbo užmokesčio augimu valstybėse narėse ir Bendrijoje.6. Komitetas pateikiasistemą, pagal kurią makroekonominis Komiteto (įskaitant Europos centrinį banką), Ekonomikos ir finansų komiteto, Užimtumo komiteto, Komisijos ir valstybinių partnerių atstovų dialogas vyksta techniniame lygyje.7. Kaip numatyta Sutarties 272 straipsnyje, Komisija konsultuoja Komitetą dėl Europos Bendrijų bendrojo biudžeto neprivalomųjų išlaidų didžiausios padidėjimo normos.2 straipsnisNuomones Komitetas teikia Tarybos, Komisijos ar Ekonomikos ir finansų komiteto prašymu arba savo iniciatyva.3 straipsnisVykdydamas savo uždavinius Komitetas, teikdamas Tarybai ataskaitas, glaudžiai bendradarbiauja su Ekonomikos ir finansų komitetu. Bendradarbiaudamas ruošiant pagrindines ekonominės politikos gaires Komitetas teiks ataskaitas Ekonomikos ir finansų komitetui. Jis koordinuos savo darbą su Užimtumo komitetu ir kitais komitetais bei darbo grupėmis ruošdamas Tarybos darbą tose srityse, kuriose šie komitetai ir darbo grupės yra kompetentingos.II DALISSUDĖTIS4 straipsnis1. Valstybės narės, Komisija ir Europos centrinis bankas paskiria po keturis Komiteto narius.2. Komiteto nariais renkami vyresnieji pareigūnai, turintys didelę kompetenciją ekonominės ir struktūrinės politikos formulavimo srityje.5 straipsnisAtlikdami savo pareigas Komiteto nariai vadovaujasi bendraisiais Bendrijos interesais.III DALISPIRMININKAS IR SEKRETORIATAS6 straipsnis1. Komitetas iš savo narių dvejų metų kadencijai narių balsų dauguma išrenka pirmininką ir iki trijų vicepirmininkų. Dažniausiai dvejų metų kadencija neatnaujinama.2. Pirmininkas perduoda savo balsavimo teisę kitam savo delegacijos nariui.7 straipsnisKai pirmininkas negali atlikti savo pareigų, jį pakeičia vienas iš Komiteto vicepirmininkų.8 straipsnis1. Komitetui padeda sekretoriatas, kuriam vadovauja sekretorius. Sekretorių ir sekretoriato uždaviniams vykdyti reikiamą personalą skiria Komisija. Sekretorių skiria Komisija, pasikonsultavusi su Komitetu. Vykdydami savo įsipareigojimus Komitetui sekretorius ir jo personalas dirba vadovaudamiesi Komiteto nustatytomis taisyklėmis.2. Komiteto išlaidos įtraukiamos į Komisijos sąmatas.IV DALISPROCEDŪROS9 straipsnisKai reikia balsuoti, nuomones ar ataskaitas priima narių balsų dauguma. Kiekvienas narys turi vieną balsą. Tačiau, kai patarimas ar nuomonė pareiškiama klausimais, kuriems sprendimą Taryba gali priimti vėliau, centrinių bankų ir Komisijos nariai gali dalyvauti diskusijoje, bet nedalyvauja balsavime. Komitetas taip pat pateikia ataskaitą apie mažumos arba kitokias nuomones, išreikštas diskusijos metu.10 straipsnisDažniausiai per Komiteto susirinkimus kalbėti gali tik jo nariai. Susiklosčius išimtinoms aplinkybėms pirmininkas gali sutikti su kita tvarka.11 straipsnisKonkrečių klausimų nagrinėjimą Komitetas gali pavesti pakomitečiams ar dirbančioms šalims. Tokioms grupėms pirmininkauja Komiteto narys, kurį skiria Komitetas.12 straipsnisKomitetas, pakomitečiai ar dirbančios šalys gali kreiptis pagalbos į ekspertus.13 straipsnisKomitetas šaukiamas pirmininko iniciatyva arba Tarybos, Komisijos ar mažiausiai penkių jo narių prašymu.14 straipsnis1. Komitetui dažniausiai atstovauja pirmininkas; Komitetas gali paskirti pirmininką teikti ataskaitas apie diskusijas ir pristatyti žodinius komentarus apie nuomones ir Komiteto paruoštas ataskaitas.2. Komiteto pirmininkas yra atsakingas už Komiteto ryšių palaikymą su Europos Parlamentu, kuris atitinkamai informuojamas apie Komiteto darbą.15 straipsnis1. Jei nenusprendžiama kitaip, Komiteto veikla yra konfidenciali. Ta pati taisyklė taikoma jos pakomitečių ar dirbančiųjų šalių veiklai.2. Komiteto paruoštos ataskaitos ir nuomonės po jų perdavimo adresatui yra viešai prieinamos, jei nėra svarbių priežasčių laikyti jas konfidencialiomis.16 straipsnisKomitetas priima savo procedūrines taisykles.--------------------------------------------------


title: 2015 m. balandžio 29 d. Europos Parlamento sprendimas (ES) 2015/1680 dėl Europos darbuotojų saugos ir sveikatos agentūros 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/323

      EUROPOS PARLAMENTO SPRENDIMAS (ES) 2015/1680
      2015 m. balandžio 29 d.
      dėl Europos darbuotojų saugos ir sveikatos agentūros 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos darbuotojų saugos ir sveikatos agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos darbuotojų saugos ir sveikatos agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (5), ypač į jo 14 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A8–0076/2015),

         1.

            pažymi, kad Europos darbuotojų saugos ir sveikatos agentūros galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos darbuotojų saugos ir sveikatos agentūros 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos darbuotojų saugos ir sveikatos agentūros direktorei, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 340.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 216, 1994 8 20, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2015 m. kovo 11 d. Europos Parlamento ir Tarybos sprendimas (ES) 2015/471 dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2014/011 BE/Caterpillar“ )

text:
20.3.2015

               LT

               Europos Sąjungos oficialusis leidinys

               L 76/58

         EUROPOS PARLAMENTO IR TARYBOS SPRENDIMAS (ES) 2015/471
   2015 m. kovo 11 d.
   dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2014/011 BE/Caterpillar“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl besitęsiančios pasaulinės finansų ir ekonomikos krizės, kaip nurodyta Reglamente (EB) Nr. 546/2009 (3), arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               Tarybos reglamento (ES, Euratomas) Nr. 1311/2013 (4) 12 straipsnyje numatyta galimybė mobilizuoti EGF lėšas, neviršijant viršutinės metinės 150 mln. EUR ribos (2011 m. kainomis);

               (3)

               2014 m. liepos 22 d. Belgija pateikė paraišką mobilizuoti EGF lėšas dėl darbuotojų atleidimo iš „Caterpillar Belgium S.A.“ Belgijoje ir ją papildė pateikdama papildomą informaciją, kaip nustatyta Reglamento (ES) Nr. 1309/2013 8 straipsnio 3 dalyje. Ši paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl EGF lėšos turėtų būti mobilizuojamos 1 222 854 EUR finansinei paramai pagal Belgijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 222 854 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2015 m. kovo 11 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkė

         Z. KALNIŅA-LUKAŠEVICA

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2009 m. birželio 18 d. Europos Parlamento ir Tarybos reglamentas (EB) Nr. 546/2009, iš dalies keičiantis Reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (OL L 167, 2009 6 29, p. 26).

      (4)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2015 m. gegužės 7 d. Tarybos sprendimas (BUSP) 2015/739, kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai

text:
8.5.2015

               LT

               Europos Sąjungos oficialusis leidinys

               L 117/49

         TARYBOS SPRENDIMAS (BUSP) 2015/739
   2015 m. gegužės 7 d.
   kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               Jungtinių Tautų Saugumo Tarybai (JT ST) priėmus Rezoliuciją 2127 (2013), 2013 m. gruodžio 23 d. Taryba priėmė Sprendimą 2013/798/BUSP (1)
                  ;

               (2)

               2015 m. sausio 22 d. Jungtinių Tautų Saugumo Taryba priėmė Rezoliuciją 2196 (2015) (toliau – JT ST rezoliucija 2196 (2015));

               (3)

               JT ST rezoliucija 2196 (2015) numatyti tam tikri pakeitimai, susiję su kriterijais, pagal kuriuos nustatomi įleidimo apribojimai ir lėšų bei ekonominių išteklių įšaldymas, taikomi asmenims ir subjektams, kuriuos pagal JT ST rezoliucijos 2127 (2013) 57 punktą įsteigtas Komitetas įtraukė į sąrašą;

               (4)

               tam tikriems pakeitimams įgyvendinti reikia tolesnių Sąjungos veiksmų;

               (5)

               todėl Sprendimas 2013/798/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/798/BUSP iš dalies keičiamas taip:

               1)

               Įterpiamas šis straipsnis:
               „1a straipsnis
               Aptikusios objektus, kuriuos pagal 1 straipsnį yra draudžiama tiekti, parduoti, perduoti ar eksportuoti, valstybės narės juos konfiskuoja, užregistruoja ir pašalina (pavyzdžiui, sunaikina, padaro netinkamais naudoti, patalpina į sandėlį arba perduoda valstybei, kuri nėra kilmės ar paskirties valstybė, pašalinti).“

               2)

               2 straipsnio 1 dalies a punktas pakeičiamas taip:

                           „a)

                           ginklų ir su jais susijusių reikmenų, skirtų tik Jungtinių Tautų daugialypei integruotai stabilizacijos misijai Centrinės Afrikos Respublikoje (MINUSCA), Afrikos Sąjungos regioninei darbo grupei (AU-RTF) ir CAR dislokuotoms Sąjungos misijoms bei Prancūzijos pajėgoms remti arba tik pastarųjų reikmėms naudoti, pardavimui, tiekimui, perdavimui arba eksportui;“

                     .

               3)

               2a straipsnio 1 dalis pakeičiama taip:
               „1.   Valstybės narės imasi būtinų priemonių siekdamos užkirsti kelią į jų teritoriją atvykti arba per ją vykti tranzitu pagal JT ST rezoliucijos 2127 (2013) 57 punktą įsteigto Komiteto (toliau – Komitetas) į sąrašą įtrauktiems asmenims, kadangi jie dalyvauja veiksmuose, keliančiuose grėsmę taikai, stabilumui ar saugumui CAR, įskaitant veiksmus, keliančius grėsmę pereinamojo laikotarpio susitarimams ar juos pažeidžiančius arba keliančius grėsmę ar trukdančius politiniam pereinamajam procesui, įskaitant perėjimą prie laisvų ir nešališkų demokratinių rinkimų, arba kurstančius smurtą, arba remia tokius veiksmus, įskaitant asmenis:

                           a)

                           kurie savo veiksmais pažeidžia ginklų embargą, nustatytą JT ST rezoliucijos 2127 (2013) 54 punkte ir šio sprendimo 1 straipsnyje, arba ginkluotoms grupuotėms ar nusikaltėlių tinklams CAR tiesiogiai ar netiesiogiai tiekė, pardavė arba perdavė ginklus ar su jais susijusius reikmenis, arba teikė techninius patarimus, mokymus ar paramą, įskaitant finansavimą ir finansinę paramą, susijusius su ginkluotų grupuočių ar nusikaltėlių tinklų CAR vykdomais smurto veiksmais, arba juos gavo;

                           b)

                           kurie yra susiję su veiksmų, kuriais pažeidžiama tarptautinė žmogaus teisių teisė ar atitinkamai tarptautinė humanitarinė teisė arba kurie laikomi žmogaus teisių suvaržymais arba pažeidimais CAR, įskaitant veiksmus, apimančius seksualinę prievartą, prieš civilius gyventojus nukreiptus veiksmus, išpuolius etniniu ar religiniu pagrindu, išpuolius prieš mokyklas ir ligonines, taip pat grobimą ir priverstinį perkėlimą, planavimu, vadovavimu jiems ar atlikimu;

                           c)

                           kurie verbuoja vaikus dalyvauti ginkluotuose konfliktuose CAR ar juos naudoja tokiuose ginkluotuose konfliktuose, taip pažeisdami taikomą tarptautinę teisę;

                           d)

                           kurie teikia paramą ginkluotoms grupuotėms ar nusikaltėlių tinklams neteisėtai naudodami gamtos išteklius arba jais prekiaudami, įskaitant deimantus, auksą, laukinės gamtos išteklius ir produktus, CAR arba iš jos;

                           e)

                           kurie trukdo teikti CAR humanitarinę pagalbą, ją gauti arba platinti CAR;

                           f)

                           kurie yra susiję su išpuolių prieš JT misijas ar tarptautines saugumo pajėgas, įskaitant jas remiančias MINUSCA, Sąjungos misijas ir Prancūzijos operacijas, planavimu, vadovavimu jiems, jų rėmimu ar įvykdymu;

                           g)

                           kurie yra Komiteto į sąrašą įtraukto subjekto vadovai arba teikė paramą Komiteto į sąrašą įtrauktam asmeniui ar subjektui arba Komiteto į sąrašą įtrauktam asmeniui ar subjektui nuosavybės teise priklausančiam ar jo kontroliuojamam subjektui, veikė jo naudai, jo vardu arba jo nurodymu;

                     kurie yra išvardyti šio sprendimo priede.“

               4)

               2b straipsnio 1 dalis pakeičiama taip:
               „1.   Įšaldomos visos lėšos ir ekonominiai ištekliai, tiesiogiai ar netiesiogiai nuosavybės teise priklausantys asmenims arba subjektams, kuriuos Komitetas įtraukė į sąrašą, kadangi jie dalyvauja veiksmuose, keliančiuose grėsmę taikai, stabilumui ar saugumui CAR, įskaitant veiksmus, keliančius grėsmę pereinamojo laikotarpio susitarimams ar juos pažeidžiančius arba keliančius grėsmę ar trukdančius politiniam pereinamajam procesui, įskaitant perėjimą prie laisvų ir nešališkų demokratinių rinkimų, arba kurstančius smurtą, arba remia tokius veiksmus, įskaitant asmenis ir subjektus:

                           a)

                           kurie savo veiksmais pažeidžia ginklų embargą, nustatytą JT ST rezoliucijos 2127 (2013) 54 punkte ir šio sprendimo 1 straipsnyje, arba ginkluotoms grupuotėms ar nusikaltėlių tinklams CAR tiesiogiai ar netiesiogiai tiekė, pardavė arba perdavė ginklus ar su jais susijusius reikmenis, arba teikė techninius patarimus, mokymus ar paramą, įskaitant finansavimą ir finansinę paramą, susijusius su ginkluotų grupuočių ar nusikaltėlių tinklų CAR vykdomais smurto veiksmais, arba juos gavo;

                           b)

                           kurie yra susiję su veiksmų, kuriais pažeidžiama tarptautinė žmogaus teisių teisė ar atitinkamai tarptautinė humanitarinė teisė arba kurie laikomi žmogaus teisių suvaržymais arba pažeidimais CAR, įskaitant veiksmus, apimančius seksualinę prievartą, prieš civilius gyventojus nukreiptus veiksmus, išpuolius etniniu ar religiniu pagrindu, išpuolius prieš mokyklas ir ligonines, taip pat grobimą ir priverstinį perkėlimą, planavimu, vadovavimu jiems ar atlikimu;

                           c)

                           kurie verbuoja vaikus dalyvauti ginkluotuose konfliktuose CAR ar juos naudoja tokiuose ginkluotuose konfliktuose, taip pažeisdami taikomą tarptautinę teisę;

                           d)

                           kurie teikia paramą ginkluotoms grupuotėms ar nusikaltėlių tinklams neteisėtai naudodami gamtos išteklius arba jais prekiaudami, įskaitant deimantus, auksą, laukinės gamtos išteklius ir produktus, Centrinės Afrikos Respublikoje arba iš jos;

                           e)

                           kurie trukdo teikti CAR humanitarinę pagalbą, ją gauti arba platinti CAR;

                           f)

                           kurie yra susiję su išpuolių prieš JT misijas ar tarptautines saugumo pajėgas, įskaitant jas remiančias MINUSCA, Sąjungos misijas ir Prancūzijos operacijas, planavimu, vadovavimu jiems, jų rėmimu ar įvykdymu;

                           g)

                           kurie yra Komiteto į sąrašą įtraukto subjekto vadovai arba teikė paramą Komiteto į sąrašą įtrauktam asmeniui ar subjektui arba Komiteto į sąrašą įtrauktam asmeniui ar subjektui nuosavybės teise priklausančiam ar jo kontroliuojamam subjektui, veikė jo naudai, jo vardu arba jo nurodymu.

                     Šioje dalyje nurodytų asmenų ir subjektų sąrašas pateikiamas priede.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. gegužės 7 d.

            Tarybos vardu

            Pirmininkas

         E. RINKĒVIČS

      (1)  2013 m. gruodžio 23 d. Tarybos sprendimas 2013/798/BUSP dėl ribojamųjų priemonių Centrinės Afrikos Respublikai (OL L 352, 2013 12 24, p. 51).


title: 1985 m. liepos 25 d. Tarybos sprendimas, nustatantis Bendrijos parenkamų Europos fondo narių skyrimo tvarką

text:
Svarbus teisinis pranešimas

|

31985D0375

Oficialusis leidinys L 210 , 07/08/1985 p. 0034 - 0034 specialusis leidimas suomių kalba: skyrius 1 tomas 2 p. 0044  specialusis leidimas ispanų kalba: skyrius 01 tomas 5 p. 0003  specialusis leidimas švedų kalba: skyrius 1 tomas 2 p. 0044  specialusis leidimas portugalų kalba skyrius 01 tomas 5 p. 0003

		Tarybos sprendimas1985 m. liepos 25 d.nustatantis Bendrijos parenkamų Europos fondo narių skyrimo tvarką(85/375/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento [2] nuomonę,kadangi Taryboje posėdžiavusių valstybių narių Vyriausybių atstovai 1982 m. kovo 29 d. susitarimu įsteigė Europos fondą;kadangi tas susitarimas numato, kad Bendrija gali paskirti 10 Fondo valdybos narių;kadangi turėtų būti nustatyta naudojimosi šia teise tvarka;kadangi reikėtų numatyti nuostatą dėl Europos Parlamento narių tinkamo dalyvavimo Fondo valdyboje;kadangi Sutartis šiam tikslui nenumatė būtinų konkrečių įgaliojimų,NUSPRENDĖ:1 straipsnisTaryba, remdamasi Komisijos pasiūlymu ir pasikonsultavusi su Europos Parlamentu, kvalifikuota balsų dauguma paskiria Europos fondo valdybos narius, už kurių skyrimą yra atsakinga Bendrija.2 straipsnisRengdama savo pasiūlymą, Komisija parenka savo kompetencija ir patirtimi pasižyminčius asmenis. Ji užtikrina, kad siūlomų asmenų nepriklausomumas nekelia abejonių.Siūlomų pavardžių sąraše yra Europos Parlamento narių pavardės.3 straipsnisŠis sprendimas įsigalioja Susitarimo dėl Europos fondo įsteigimo įsigaliojimo dieną.Priimta Briuselyje, 1985 m. liepos 25 d.Tarybos varduPirmiminkasJ. Poos[1] OL C 112, 1985 5 7, p. 4.[2] 1985 m. liepos 12 d. pareikšta nuomonė (dar nepaskelbta Oficialiajame leidinyje).--------------------------------------------------